En os primers tiempos d'a informatica, l'anglés yera a luenga emplegada de traza  exclusiva en quasi totz os programas informaticos. Como que l'anglés ye una luenga que, fueras de contadas excepcions, no fa servir soque l'alfabeto latino extendiu sin diacríticos, os programas informaticos d'os primers tiempos, feitos sin sisquiera considerar a suya traducción u o suyo emplego en atros idiomas, se basaban internament en o emplego d'os codigos ASCII de 7 bits. Por ixo, posaban a-saber-los problemas quan bell usuario feba servir caracters ASCII extendius (con accentos, dieresis, ñ, ç, y  atros diacriticos) y feban impracticable de tot o suyo emplego con atros sistemas graficos no basados en o latino.